# 

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO SAVIVALDYBĖS KŪNO KULTŪROS IR SPORTO PROGRAMOS PRIEMONEI ĮGYVENDINTI

2024 m. birželio 25 d. Nr. DĮV-379

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės sporto projektų finansavimo tvarkos aprašo, patvirtinto Šilalės rajono savivadybės tarybos 2023 m. lapkričio 23 d. sprendimu Nr. T1-287 ,,Dėl Šilalės rajono savivaldybės sporto projektų finansavimo tvarkos aprašo“, 9 punktą, atsižvelgdamas į Šilalės rajono savivaldybės Sporto projektų paraiškų vertinimo komisijos 2024 m. birželio 18 d. posėdžio protokolą Nr. 3:

1. S k i r i u iš Kūno kultūros ir sporto programos (Nr. 06) priemonės Tradicinių tarptautinių ir kitų sporto priemonių vykdymas bei sporto klubų dalinis rėmimas (06.01.01.01) 9 400 (devynis tūkstančius keturis šimtus) Eur:

1.1. Šilalės r. Kvėdarnos Kazimiero Jauniaus gimnazijos sporto projektui ,,Sveikos gyvensenos virusas“ – 500 Eur (penkis šimtus eurų);

1.2. Pajūrio sporto klubo ,,Jūra“ sporto projektui ,,Bėgimas aplink Pajūrį ‒ 2024“ ‒ 650 Eur (šešis šimtus penkiasdešimt eurų);

1.3. VšĮ ,,Draugužiai“ sporto projektui ,,Smiginio sporto propagavimas“ ‒ 1000 Eur (vieną tūkstantį eurų);

1.4. VšĮ Mindaugo Čepausko sporto klubo sporto projektui ,,Jaunųjų Šilalės Lūšiukų kelionė profesionalaus krepšinio link“ – 1000 Eur (vieną tūkstantį eurų);

1.5. Sporto klubo ,,Pajūriškis“ sporto projektui ,,Kasmetinis sporto klubo ,,Pajūriškis“ kalėdinis turnyras“ ‒ 2000 Eur (du tūkstančius eurų);

1.6. Šilalės rajono savivaldybės visuomenės sveikatos biuro sporto projektui ,,Aktyvus ‒ aš“ ‒ 2200 Eur (du tūkstančius du šimtus eurų);

1.7. Šilalės r. Kaltinėnų Aleksandro Stulginskio gimnazijos sporto projektui ,,Sporto įkvėpti“ – 600 Eur (šešis šimtus eurų);

1.8. VšĮ R. Matučio sporto klubo sporto projektui ,,Šilalės SM – 2008/2009 m. 2018 m. krepšinio komanda“ ‒ 700 Eur (septynis šimtus eurų);

1.9. VšĮ ,,Baltas projektas“ sporto projektui ,,Trečiadieniukas su dviračiu“ ‒ 750 Eur (septynis šimtus penkiasdešimt eurų).

2. Į p a r e i g o j u šio įsakymo 1 punkte nurodytus projektų vykdytojus per 10 kalendorinių dienų nuo informacijos apie skirtas lėšas paskelbimo pateikti Šilalės rajono savivaldybės administracijos direktoriui pasirašyti Lėšų naudojimo sutartį (po 2 egzempliorius) ir patikslintą detalią projekto sąmatą pagal skirtas lėšas.

3. P a v e d u:

3.1. Šilalės rajono savivaldybės administracijos Centralizuotam buhalterinės apskaitos skyriui pervesti lėšas įsakymo 1 punkte nurodytiems vykdytojams pagal lėšų naudojimo sutartis;

3.2. paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda)  arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos

Administracijos direktorius Andrius Jančauskas